open-index/open-wikipedia-markdown huggingface dataset:
Linyang Ōfunato

Ang  ay isang lokal na linyang daangbakal sa Prepektura ng Iwate, Hapon. Pagmamay-ari ito ng East Japan Railway Company (JR East). Orihinal na pinag-uugnay nito ang Estasyon ng Ichinoseki sa Ichinoseki at Estasyon ng Sakari sa Ōfunato, na nasa kahabaan ng Tohoku. 

Malawakang nasira ang silangang bahagi ng linya ng lindol at tsunami sa Tōhoku noong 2011 noong Marso 11, 2011. Noong Enero 2012, nagpatuloy ang serbisyo sa kanlurang bahagi ng ruta sa pagitan ng Estasyon ng Ichinoseki at Kesennuma. Nananatiling sarado ang silangang bahagi ng ruta sa pagitan ng Kesennuma at Sakari, at noong Pebrero 2012, opisyal na ipinanukala ng JR East na ang bahaging ito ng linya ay sisirain at ang *right-of-way* nito ay gagawing ruta ng *bus rapid transit* (BRT). 

Umuugnay ang linya sa Linyang Kesennuma sa Estasyon ng Kesennuma at dating naka-ugnay sa Linyang Minami-Riasu ng pribadong Daangbakal ng Sanriku sa Estasyon ng Sakari sa Ōfunato.

## Operasyon
Noong Abril 2005, mayroong 27 serbisyo araw-araw na gumagamit ng linya (14 pasilangan, 13 pakanluran).

Nang mangyari ang sakuna noong 2011, nabawasan ang serbisyo sa sampung lokal na serbisyo pasilangan at isang mabilisang serbisyo na may pangalang *Super Dragon*, kasama ang siyam na lokal na serbisyo pakanluran at isang mabilisan. Noong Marso 2013, hininto ang mabilisang serbisyo.

Noong Disyembre 22, 2012, sinimulan ang serbisyo ng *Pokemon With You* sa linya.

file:DC @ Rikuzen-Takata (2862527607).jpg|Isang seryeng KiHa 100 DMU
file:JR-East "Pokemon With You Train" Kiha100.jpg|*Pokemon With You*
file:BRT-Sakari-stn01.jpg|Hino Blue Ribbon City bus na ginamit sa serbisyo ng BRT
file:JR-East-Ofunato-line-BRT-1824.jpg|Isuzu Erga bus na ginamit sa serbisyo ng BRT

## Estasyon
Nakasarado ang mga estasyon na may *gray* na kulay simula nang manalasa ang lindol at tsunami sa Tōhoku noong 2011.

## Talababa
*Isinali mula Ingles na Wikipedia

## Mga kawing panlabas
*Mga artikulo mula sa Daangbakal ng Tohoku
Alfonso Falero

Si **Alfonso Falero** ay isang *japanologist* na Kastila ipinanganak sa Granada (Espanya) sa 1959. Siya ay isang dalubhasa sa kasaysayan ng mga Hapon pag-iisip at ang relihiyon Shinto.

## Patlang ng pananaliksik 
Ang kanyang trabaho sa Pamantasan ng Salamanca ay nakasentro sa:
# Kasaysayan ng pag-iisip ng mga Hapon.
# Kasaysayan ng Shinto.
# Panitikang Hapon.

Alfonso Falero ay kabilang sa mga pinakakapansin-pansing *japanologist* na Kastila at isa sa mga nangungunang awtoridad sa patlang ng Shinto.

## Bibliograpiya
* *Aproximación a la cultura japonesa (Salamanca 2006)*
* *Aproximación al Shintoísmo (Salamanca 2007)*
* *Ensayos de estética y hermenéutica: iki y furyu (Kuki Shuzo) Valencia 2007*
* *Aproximación a la literatura clásica japonesa (Salamanca 2014)*

Kategorya:Mga Kastila
Internet Explorer 6

Ang **Microsoft Internet Explorer 6** (IE6) ay ang pang-anim na pangunahing pagbabago ng Internet Explorer, isang web browser na binuo ng Microsoft para sa mga operating system na Windows. Ito ay inilabas noong Agosto 27, 2001, ilang sandali lamang matapos ang pagkumpleto ng Windows XP.

Ito ay ang default na browser na ipinadala kasama ang Windows XP at Windows Server 2003, at ginawa din itong magagamit para sa Windows NT 4.0, Windows 98, Windows 98 SE, Windows ME, Windows 2000, at Windows Home Server (isang hinangong ng Windows Server 2003). Ang Microsoft Internet Explorer 6 Service Pack 1 ay ang huling bersyon ng Internet Explorer para sa Windows NT 4.0, Windows 98, Windows 98 SE, Windows ME, at Windows 2000. Ang Microsoft Internet Explorer 6 ay sinunod ng Internet Explorer 7 sa Oktubre 2006.

Ang bersyong ito ng Internet Explorer ay mahina dahil sa mga isyu ng seguridad nito at kawalan ng suporta para sa mga modernong pamantayan sa web, kaya ito ay madalas na makikita sa mga listahang "mga pinakamasamang produkto ng teknolohiya sa lahat ng oras", na may ilang mga publication na tinatawag itong "pinakamababang software sa seguridad sa planeta". Dahil ang isang malaking porsyento ng madla ng web ay ginagamit pa rin ang lumang browser na ito (lalo na sa Tsina), may mga kampanyang itinatag upang hikayatin ang mga gumagamit upang mag-upgrade sa mga mas bagong bersyon ng Internet Explorer o lumipat sa ibang mga pantingin-tingin. Ang ilang mga website ay hindi na sinusuporta ang IE6, tulad ng Google na nagtanggal ng suporta para sa IE6 sa ilan sa mga serbisyo nito.

Kategorya:Microsoft
Frances Perkins

thumb|right|Si Frances Perkins.
Si **Frances Perkins** (ipinanganak na **Fannie Coralie Perkins**; Abril 10, 1880 – Mayo 14, 1965) ay ang Sekretarya ng Paggawa (*U.S.&nbsp;Secretary of Labor*) ng Estados Unidos mula 1933 hanggang 1945, ang pinakamatagal na naglingkod sa posisyong iyon, at ang unang babaeng naitalaga sa Gabinete ng Estados Unidos. Siya at ang Sekretaryo ng Interyor na si Harold&nbsp;L. Ickes ang tanging mga orihinal na mga kasapi sa gabinete ni Roosevelt na nanatili sa tungkulin para sa kaniyang pagkapangulo.

Sa loob ng panahon ng kaniyang pagiging Sekretarya ng Paggawa, itinaguyod ni Perkins ang maraming mga aspeto ng New Deal, kabilang na ang Civilian Conservation Corps, ang Public Works Administration at ang naging kapalit nitong Federal Works Agency, at bahagi na pangpaggawa (*labor*)  ng National Industrial Recovery Act. Sa Social Security Act inilunsad niya ang mga benepisyo kung walang trabaho, mga pensiyon para sa maraming mga hindi nasasakop na matatanda nang mga Amerikano, at kagalingan (*welfare*) para sa pinakamahihirap na mga Amerikano. Itinulak niya na mabawasan ang mga aksidente sa mga lugar ng trabaho at tumulong sa paggawa ng mga batas laban sa mga pagpapahanapbuhay ng mga bata. Sa pamamagitan ng Batas sa mga Pamantayan ng Patas na Patrabaho (*Fair Labor Standards Act*), inilunsad niya ang unang mga batas hinggil sa pinakamababang pasahod (*minimum wage*) at pagpapahanabuhay na lampas na sa oras (*overtime*) para sa mga manggagawang Amerikano, at inilarawan ang pamantayang linggo ng pagtatrabaho na mayroong apatnapung oras. Binuo niya ang patakaran ng pamahalaan para sa pakikipagtulungan sa mga kilusan ng mga manggagawa upang maibsan ang mga welga (mga *strike*) sa pamamagitan ng United States Conciliation Service, tinanggihan ni Perkins na makalap ang kababaihan na maglingkod sa militar noong Ikalawang Digmaang Pandaigdig upang makapasok sila sa mga manggagawang sibilyan na mayroong bilang na talagang maramihan.

## Mga sanggunian 
Kategorya:Ipinanganak noong 1880
Kategorya:Namatay noong 1965
Kategorya:Mga politiko ng Estados Unidos
CBS Music Canada

Ang **CBS Music Canada** ay isang record label sa Canada. Ito ang susibdairy ng Sony Music Entertainment.
#### Dekada Otsenta
Noong 1988, lumagda ni Celine Dion. Nag-release ng album ng Incognito. Ang nilalaman ng walong (8) ng awitin. Kung nakanta ng suwisang nanalong ng awit Ne partez pas sans moi. Pagkatapos noong 1990, siyang lumagda ng Epic Records.
Perpeksiyonismo (pilosopiya)

Sa etika at sa teoriyang halagahan, ang **perpeksiyonismo** ay ang pagpupumilit ng nais sa pagkuha ng pinakamataas na antas ng kabanalan, pangkaisipan, pisikal, at materyal na pagkatao. Ang isang perpeksiyonista ay hindi dali-daling nangangahulugan na ang isa ay makararanas ng perpektong buhay o estado ng pamumuhay. Sa halip, isinasabuhay ng isang perpeksiyonista ang isang tahansang pangangalaga sa pagkamit sa pinakamagandang buhay o estado ng pamumuhay.

## Tingnan din
* Kilusang perpeksiyonista
* Pragmatismo
* Rasyonalismo
* Utilitaryanismo

Kategorya:Mga teoriyang etikal
Kategorya:Mga kilusang pilosopiko
Gusaling El Hogar Filipino

Ang **Gusaling El Hogar Filipino** na kilala rin bilang ang *El Hogar* ay isang sinaunang tukodlangit sa Maynila, Pilipinas. Itinayo noong 1914 sa kanto ng Kalye Juan Luna at Muelle dela Industria sa distrito ng Binondo, dinisenyo ang El Hogar nina Ramon Irureta-Goyena at Francisco Perez-Muñoz sa Estilong Beaux-Arts. Sumasalamin din ang arkitektura nito sa mga elemento ng mga estilong Neoklasiko at Renasimyento. Ang El Hogar ay itinayo bilang isang regalong pangkasal sa pag-iisang dibdib ng isang anak na babae ng pamilyang Zobel de Ayala at isang Peruano noong 1914. Ito ay isa sa mga tanyag na gusali sa dating distritong komersiyo ng Maynila noong unang panahon na kung saan ang pangunahing kalye ay ang Escolta.
Blake Griffin

Si **Blake Austin Griffin** (ipinanganak 16 Marso 1989) ay isang Amerikanong propesyonal na manlalaro ng basketball na kasalukuyang naglalaro para sa Brooklyn Nets ng National Basketball Association (NBA).

Noong Marso 10, 2021, pumirma ng kontrata si Griffin sa Brooklyn Nets matapos i-buyout ng Detroit Pistons.

## Sanggunian
Kategorya:Mga basketbolistang Amerikano
Girasoles para Lucía

Ang **Girasoles para Lucía** (o mas kilala bilang **Lucia** noong pinalabas sa GMA Network) ay isang telenovelang Peruano na nilikha ng Iguana Producciones para sa Venevisión. Ito ay pinangunahan nina Gianella Neyra at Jorge Aravena.

## Mga Tauhan 
* Gianella Neyra bilang *Lucía Trevi* / *Condesa Sabrina Di Farneze*
* Jorge Aravena bilang *Roberto Landaeta Santamaría* 
* Pablo Martín bilang  *José Simón Landaeta Santamaría* 
* Daniela Sarfati bilang * Verónica Landaeta Santamaría* 
* Yvonne Frayssinet bilang * Regina Santamaría Vda. de Landaeta* 
* Alberto Ísola bilang *Paolo Trevi* 
* Lita Baluarte  bilang * Esther* 
* Fiorella Rodríguez bilang * Vilma Santamaría del Castillo* 
* Ramsay Ross  bilang *Mr. Gordon* 
* Natalia Torres bilang *Carmiña* 
* Paul Vega bilang *Filipo* 
* Ana María Jordan bilang *Tía María* 
* Marcelo Oxenford bilang *Tito Mendieta* 
* María Angélica Vega bilang *La Niña* 
* Gabriela Rivera bilang *Karina* 
* Paulo Saile bilang *Enzo Trevi* 
* Carlos Thornton bilang *Gustavo* 
* Miriam Aedo bilang *Pili* 
* Pilar Aedo bilang * Mili* 
* Isabel Duvall bilang *Doña Pura*
* Mari Pili Barreda bilang *Carlota*

Kategorya:Mga serye sa telebisyon
Pragmatismo

Ang **Pragmatismo** ay isang tradisyong pampilosopiya na nagsimula sa Estados Unidos mga noong 1870. Ito ay isang pagtanggi sa kaisipan na ang paggalaw ng isip ay upang ilarawan, kumatawan, o sumalamin sa katotohanan. Sa halip, itinuturing ng mga pragmatista na ang kaisipan bilang isang ugnayan sa pagitan ng organismo at kalikasan. Kung gayon, ang gawain ng isip ay magsilbing instrumento o kagamitan para sa paghula, pagkilos, at pagsagot sa mga problema. Sinasabi ng mga pragmatista na ang karamihan ng mga paksang pampilosopiya—gaya ng sa kalikasan ng kaalaman, wika, mga konsepto, kahulugan, paniniwala, at agham—ay pinakamagandang tingnan sa pamamagitan ng kanilang praktikal na gamit at naging tagumpay sa halip na mapagkinatawang kawastuhan.

## Tingnan din
* Amerikanong pilosopiya
* Bibliyograpiyang Charles Sanders Peirce
* Pragmatikong teoriya ng katotohanan
* Bagong legal na realismo

## Mga sanggunian
Kategorya:Mga kilusang pilosopiko
Pamantasang Estatal ng Minas Gerais

Ang **Universidade do Estado de Minas Gerais** (dinadaglat bilang **UEMG**) ay isang kolehiyong paaralan na matatagpuan sa Lungsod ng Belo Horizonte, Minas Gerais, Brasil. Bukod sa Belo Horizonte, ang mga kampus nito ay ipinamamahagi sa ilang mga lungsod sa Minas Gerais.

Ito ay itinatag noong 1989. 

## Mga sanggunian 
## Mga kawing panlabas 
*Universidade do Estado de Minas Gerais  (Wikang Portuges)

Kategorya:Mga pamantasan sa Brazil
Mapanupil na desublimasyon

Ang **mapanupil na desublimasyon** (*repressive desublimation*) ay isang terminong nilikha ng pilosopo at sosyologong si Herbert Marcuse sa kaniyang akda noong 1964 na *One Dimensional Man*, na tumutukoy sa paraan na kung saan, ang masulong na lipunang industriyal (capitalismo), "ang proseso ng teknolohikal na rasyonalidad ay pumupuksa sa mga nagbabanggan at naglalampasang mga elemento sa "mataas na kultura." Sa madaling salita, kung saan ang sining ay dating isang paraan upang maging kinatawan ng "na kung saan ay" mula sa "na hindi kung saan ay," ang lipunang kapitalista ay nagbubunga ng "pagpapatag" ng sining sa isang kalakal na naisasali mismo sa lipunan. Ganito ang pagkakasabi ni Marcuse sa *One Dimensional Man*: *"Ang musika ng kaluluwa ay ang musika rin ng paglalako."*

## Mga sanggunian
Kategorya:Mga konseptong pampilosopiya
Mapag-ipong anarkismo

Ang **mapag-ipong anarkismo** (kilala rin bilang **anarko-kolektibismo**) ay isang mapanghimagsik na doktrinang anarkistang nagsusulong ng pagbuwag ng parehong paraan ng produksiyon ng estado at pribadong pagmamay-ari. Sa halip tinitingnan nito ang paraan ng produksiyon na kolektibong inaari at pinanghahawakan at pinamamahalaan ng mga mismong lumilikha.

## Mga Tao
*Michael Albert
*Mikhail Bakunin
*Giuseppe Fanelli
*Sam Dolgoff
*Luce Fabbri
*Luigi Fabbri
*Mick Farren
*Frank Fernández (manunulat)
*James Guillaume
*Ricardo Mella
*Robin Hahnel
*Gustav Landauer
*Anselmo Lorenzo
*César De Paepe

## Tingnan din
*Direktang demokrasya
*Mapanglahok na ekonomika
*Konseho ng mga manggagagawa
*Sariling pangangasiwa ng mga manggagawa

## Mga sanggunian
Kategorya:Anarkismo
Negatibong kalayaan

Ang **negatibong kalayaan** ay kalayaan mula sa panghihimasok ng ibang tao, Pinagtutuunan ng negatibong kalayaan lalo ang kalayaan mula sa panlabas na pagpigil at kaiba sa positibong kalayaan (ang pagkamit ng kapangyarihan at mga kayamaan upang matugunan ang sariling kakayahan). Ayon kay Thomas Hobbes, "ang isang malayang tao ay siyang nakagagawa gamit ang kaniyang lakas at talino nang hindi pinipigilian na kung ano ang nais gawin ng kalooban.(Leviathan, Bahagi 2, Kab. XXI; ipinapakita ang kalayaan sa negatibong kahulugan nito)"

Kategorya:Mga konseptong pampolitika
Kategorya:Kalayaan
Estruktura at ahensiya

Sa mga agham panlipunan mayroong nangyayaring debate sa halaga ng **estruktura o ahensiya** sa paghubog ng ikinikilos ng tao. Ang estruktura ay ang pabalik-balik na pag-aayos na nakaiimpluwensiya o nakalilimita ng mga mayroong pagpipilian at pagkakataon.  Ang debateng estruktura laban ahensiya ay maiintindihan bilang isang isyu ng pakikipagkapuwa laban sa autonomiya sa pagpasiya na kung ang isang indibidwal ay kumikilos bilang isang malayang kumakatawan o sa pamamaraang idinidikta ng estrukturang panlipunan.

## Mga sanggunian
Kategorya:Mga teoriyang sosyolohikal
Paaralang Frankfurt

Ang **Paaralang Frankfurt**  (Aleman: *Frankfurter Schule*; Ingles: *Frankfurt School*) ay isang dalubhasaan  ng neomarxismong interdisciplinaryong teoriyang panlipunan na nauugnay sa Pamantasang Goethe sa Frankfurt, Alemanya. Unang bumuo sa daluhasaan ang mga tiwalang Marxista na naniniwala na ang ilan sa mga tagasunod ni Marx ay paulit-ulit na sinasabi lamang ang napakakitid na kaisipan ni Marx, madalas upang ipagtanggol ang mga nakikilalang Partidong Komunista. Samantala, marami sa mga teoriko nito ang naniniwala na ang tradisyonal na teoriyang Marxista ay kulang upang ipaliwanag ang magulo at hindi inaasahang pag-usbong ng mga lipunang kapitalista sa ika-20 siglo. Kritikal sa parehong kapitalismo at sosyalismong Sobyet, ang kanilang kasulatan ay dumadako sa posibilidad ng isang alternatibong daan para sa kaunlarang panlipunan

## Tingnan din
*Bagong Babasahing Marx
*Dalubhasaang Praksis
*Fredric Jameson
*Gerhard Stapelfeldt
*Kanluraning Marxismo
*Leo Kofler
*Mapanuring Marxismo
*Marxismong Kultural
*Neogramscianismo
*Psicoanalitikong sosyolohiya
*Paaralang Birmingham ng mga Araling Kultural
*Teoriya Kritika
*Teoriyang pagsasabwatan ng Dalubhasaang Frankfurt
*Zygmunt Bauman

## Mga sanggunian
Kategorya:Marxismo
Kategorya:Komunismo
Mozi

Si **Mozi** ay isang ay isang pilosopong Tsino noong panahong Isandaang Dalubhasaan ng Kaisipan (maagang Panahon ng mga Nagtutunggaliang Estado).

Ipinanganak sa Tengzhou, lalawigan ng Shandong sa Tsina, itinatag niya ang dalubhasaan ng Mohismo at tahasang kinalaban ang Confucianismo at Taoismo.

Kategorya:Mga pilosopong Tsino
Henoponte

Si **Henoponte ng Atenas** (;  ;  – marahil 355 o 354 BC) ay isang Griyegong pinuno ng militar, pilosopo, at mananalaysay, na ipinanganak sa Atenas. Sa gulang ng 30, nahalal si Henopante bilang kumander ng isa sa pinakamalaking hukbong mersenaryo ng Imperyong Akemenida, ang Sampung Libo, na nagmartsa at halos nakalapit sa pagkuha ng Babilonia noong 401 BC. Sa sinulat ng mananalaysay ng militar na si Theodore Ayrault Dodge, "ang mga siglo simula noon ay walang nagawa na malagpasan ang kahenyohan ng mandirigmang ito". Naitatag ni Henoponte ang mga alinsunuran para sa mga operasyong lohistikal, at isa sa mga unang isalarawan ang mga estratehikong maniobrang pag-aagapay at panlalansi sa labanan.

Sinasalaysay sa *Anabasis* ni Henopante ang kanyang pakikipagsapalaran kasama ang Sampung Libo habang nasa serbisyo ni Siro ang Mas Bata, ang pagkabigo ni Siro sa kampanya na makuha ang tronong Persa mula kay Artaherhes II ng Persa, at ang pagbabalik ng mga mersenaryong Griyego pagkatapos ng pagkamatay ni Siro sa Labanan ng Kunaksa. Ang *Anabasis* ay isang kakaiba personal, mapagkumbaba, at sariling-mapanimdim na pag-aalala ng karanasan ng isang pinuno ng militar sa sinaunang panahon. Sa paksa ng mga kampanya sa Asya Mior at sa Babilonia, sinulat ni Henoponte ang *Siropedia* na pagbabalangkas ng parehong militar at pampolitikang mga kaparaanan na ginamit ni Siro ang Dakila upang sakupin ang Imperyong Neobabiloniko noong 539 BC. Pinukaw ng *Anabasis* at *Siropedia* si Alehandro ang Dakila at ibang mga Griyego na sakupin ang Babilonia at Imperyong Akemenida noong 331 BC.

Kinikilala si Henoponte bilang isa sa pinakamamagaling ng mga manunulat ng sinaunang panahon. Ang mga gawa ni Henoponte ay nasa iba't ibang uri at sinulat sa karaniwang wikang Griyegong Atiko, kung kaya ginagamit ito kadalasan sa mga pagsasanay ng pagsasalin ng mga wikang Sinaunang Griyego. Sa *Mga Buhay at Mga Opinyon ng Mga Tanyag na Pilosopo* (; ), minasid ni Diogenes Laercio na kilala si Henoponte bilang ang "Musang Atiko" dahil ng kanyang kalambingan ng kanyang pananalita.

## Mga sanggunian
Kategorya:Mga sinaunang Griyego
Mutualismo

Ang **mutualismo** ay isang teoriyang ekonomika at anarkistang kaisipan na nagsusulong ng isang lipunan na kung saan ang isang tao ay maaaring mayroong mga paraan ng produksiyon na maaaring indibidwal o kolektibo, na kung saan ang kalakalan ay kumakatawan sa magkakaparehas na bigat ng trabaho sa malayang pamilihan. Kasama sa kaisipan ang pagkakatatag ng bangko para sa mga mutual na ipon na magpapahiram sa mga tagagawa sa isang minimal na antas ng interes, katamtaman ang antas upang matugunan ang pamamahala. Batay sa teoriyang gawa ng halaga na pinangangatawan na kapag ang paggawa o ang produkto nito ay nabili na, ang kapalit ay makakukuha rin ito ng mga yaman o serbisyong kumakatawan "sa antas ng paggawang kinakailangan upang makagawa ng isang artikulo ng eksaktong kaparehas at eksaktong utilidad. Nagmula ang mutualismo sa mga sulatin ng pilosopong si Pierre-Joseph Proudhon.

## Tingnan din
*Demokrasya sa lugar ng pinagtatrabauhan
*Kooperatibang manggagawa
*Libertarismong sosyalismo
*Makakaliwang libertarismo
*Sindicalismo
*Sosyalistang ekonomika
*Teoriyang paggawa ng pagmamay-ari
*Sariling pamamahala ng mga manggagawa

## Mga sanggunian
Kategorya:Anarkismo
Chanakya

Si **Chanakya** (IAST: ''''; ; 350 – 275 BCE) Sa ganitong kadahilanan, siya ay tinuturing tagapagbunsod ng agham pampolitika at ekonomika sa India, at inisip na ang kanyang gawa ay mahalagang pasimula ng ekonomikang klasiko.  Nawala ang mga gawa noong palapit na ang katapusan ng Imperyong Gupta at di na natuklas hanggang 1915.

## Mga sanggunian
Kaurian:Mga pilosopo
Xunzi

Si **Xunzi** ay isang Tsinong Confucianong pilosopo na namuhay noong Panahon ng mga Nagtutunggaliang Estado na nag-ambag sa Isandaang Dalubhasaan ng Kaisipan. Naniwala sa Xunzi na ang likas na asal ng tao ay dapat mahubog sa pamamagitan ng edukasyon at ritwal, na iba sa pananaw ni Mencius na ang tao ay likas na mabuti. Naniwala siya na naimbento ang mga pamantayang etika ay naimbento upang iwasto  ang sangkatauhan.
Ehemoniya

Ang **hegemoniya** (Griyego ἡγεμονία *hēgemonía*, "pamumuno")  o **gahum** (Sebwano "kapangyarihan") ay ang politikal, ekonomika, o militar na pangingibabaw o kontrol ng isang estado sa iba pa  Sa sinaunang Gresya, tumutukoy ang isang *hegemoniya* sa pangingibabaw ng isang lungsod-estado sa iba pang lungsod-estado.

Sa ika-19 na siglo, naging kahulugan na ng hegemoniya ang isang heopolitikal at kultural na pangingibabaw ng isang bansa sa iba pang bansa; na kung saan nagmula ang *hegemonismo*, ang politikang Dakilang Kapangyarihan ay nangahulugan upang magtatag ng Europeong hegemoniya sa kontinental na Asya at Aprika. Sa ika-20 siglo, binuo ng Antonio Gramsci (1891–1937) ang pilosopiya at sosyolohiya ng heopolitikong hegemoniya sa teoriyang hegemoniyang kultural, na kung saan ang isang uring panlipunan ay may kakayahang himukin ang sistema ng mga halagahan at mores ng isang lipunan, ipang makabuo at makapagtatag ng isang namumunong uring *Weltanschauung*, isang pananaw sa mundo na pinangangatwiranan ang *status quo* ng pangingibabaw ng mga burges sa iba pang uring panlipunan ng lipunan.

## Tingnan din 
* Kudetang Guatemalteko ng 1954
* Balanse ng kapangyarihan
* Kontrahegemonikong globalisasyon
* Hegemoniyang kultural
* Nangingibabaw na ideolohiya
* Hegemonikong pagkalalaki
* Hyperpotensiya
* *Imperialism, the Highest Stage of Capitalism* (1916), ni Lenin
* Hegemoniyang pampananalapi
* Poshegemoniya
* Hegemoniyang rehiyonal
* Kapangyarihang malambot
* Noam Chomsky
* David Harvey
* Chantal Mouffe
* Edward Soja

## Mga sanggunian
Kategorya:Mga konseptong pampolitika
Pluralismo (pilosopiyang pampolitika)

Ang **Pluralismo** ay isang pilosopiyang pampolitika ng pagkilala sa pagpapatunay ng sari-saring uri sa isang espasyong pampolitika, na nagpapahintulot ng payapang pag-iral ng iba-ibang kagustuhan, paniniwala, at pamumuhay. Ang mga pluralistang pampolitika ay hindi nangangahulugang liberal (na inilulugar ang kalayaan at/o pagkakapantay-pantay bilang kanilang gumagabay na prinsipyo) o konserbatibo (na inilalagay ang kaayusan at/o tradisyon bilang kanilang gumagabay na prinsipyo) ngunit nagsusulong ng isang uri ng pagtitimping pampolitika. Hindi rin nangangahulugang nagsusulong ang mga pluralistang pampolitika ng demokratikong pluralidad, ngunit karaniwang sinasang-ayunan na ang ganitong uri ng pamahalaan ay kadalasang pinakamaganda sa pagtitimpi ng mga hiwalay na halagahan.

## Tingnan din 
* Pagtitimpi
* Konserbatismong liberal
* Demokrasyang liberal
* Pluralismong halagahan
* Progresibong konserbatismo

## Mga natatanging Pluralista 
*Aristoteles
* Montaigne 
* James Madison
* Alexis de Tocqueville
* Harold Laski
* Stuart Hampshire 
* Edmund Burke
* Isaiah Berlin
* Adam Smith
* David Hume
* Bernard Williams
* Learned Hand
* Michael Oakeshott
* Joseph Raz
* John Kekes
* Paul Feyerabend
* John N. Gray
* Maurice Kogan

## Mga sanggunian
Kategorya:Mga teoriyang pampolitika
Kategorya:Teoriyang panlipunan
Taktika

Ang isang **taktika** ay isang aksyong konseptuwal o maikling serye ng mga aksyon na may pakay na matamo ang isang layuning panandalian. Maaring ipatupad ang aksyon na ito bilang isa o higit pang partikular na gawain. Ginagamit karaniwan ang katawagan sa mga kontekstong negosyo, protesta at militar, gayon din sa ahedres, palakasan o ibang mga aktibidad na nakikipagpaligsahan. Nagmula ang salita sa Sinaunang Griyego na  *taktike*, nangangahulugan *sining ng pag-areglo*.

## Pagkakaiba sa estratehiya
Ang isang estratehiya ay isang hanay ng mga alituntunin na ginagamit upang matamo ang kabuuang layunin, samantalang ang taktika ay ang espesipikong mga aksyon na naglalayong sumunod sa mga alituntunin na yaon.

### Gamit sa militar
Sa paggamit sa militar, ginagamit ang isang taktikang militar ng isang yunit ng militar na hindi mas malaki sa isang dibisyon upang ipatupad ang isang partikular na misyon at matamo ang partikular na layunni, o upang sumulong tungo sa partikular na target.

Madalas na ipinagkakalito ang mga katawagang taktika at estratehiya: ang mga taktika ay aktuwal na kaparaanan na ginagamit upang matamo ang isang layunin, habang ang estratehiya ay ang kabuuang plano ng kampanya, na maaring kinabibilangan ng kumplikadong operasyunal na mga huwaran, aktibidad, at paggawa ng pasya na pinapamahalaan ang pagpapatupad ng taktika. Ang  *Dictionary of Military Terms* ng Kagawaran ng Depensa ng Estados Unidos ay binibigyan kahulugan ang antas taktikal bilang "ang antas ng digmaan kung saan ang mga labanan at engkuwentro ay binabalak at pinapatupad upang matupad ang mga layuning militar na itinalaga sa mga yunit taktikal at puwersang gumagawa. Nakatuon ang mga aktibidad sa antas na ito sa inayos na pag-areglo at maniobra ng mga elemento sa labanan na may kaugnayan sa bawat isa at sa kalaban upang matamo ang mga layunin sa labanan."

## Tingnan din
*Estratehiya

## Mga sanggunian
Kategorya:Taktika
Kategorya:Wikang Griyego
Thiruvalluvar

Si **Thiruvalluvar** ( — ang  (*Thiru*) ay Tamil para sa "Banal" o "Ginoo") ay isang ipinagdiriwang makatang Tamil at pilosopo na ang naging ambag sa panitikang Tamil ay ang *Thirukkural*, isang akda sa etika..  Ipinanganak siya sa Chennai o sa Kanyakumari sa Tamil Nadu. Pareho siyang inaangkin ng mga Budista at Shivaista bilang kanila.

## Mga sanggunian
Kategorya:Pilosopiyang Indiano
Kategorya:Mga pilosopo
Kategorya:Mga Indiano
Kategorya:Tamil Nadu
Al-Ghazali

Si **Abū Ḥāmid Muḥammad ibn Muḥammad al-Ghazālī**, na kilala bilang si **Al-Ghazali** o **Algazel** sa mundong gitnang Kanluranin, ay isang teologo, hurista, pilosopo, at mistiko na may dugong Persiyano.

## Mga sanggunian
Kategorya:Mga pilosopo
Al-Mawardi

Si **Abu al-Hasan Ali Ibn Muhammad Ibn Habib al-Maward**, na kilala sa Latin bilang si **Alboacen** (972-1058 CE), ay isang Kurdong Islamikong hurista ng dalubhasaang Shafi'i na pinakakilala sa kaniyang mga akda sa relihiyon, pamahalaan, ang kalipato, at pampubliko at konstitusyonal na batas sa panahon ng isang kaguluhang pampolitika.

## Tingnan din
*Talaan ng mga Arabikong siyentipiko at pantas
*Mga Islamikong pantas
*Nasîhatnâme

## Mga sanggunian
Kategorya:Mga pilosopo
Maimonides

Si **Mosheh ben Maimon** o **Mūsā ibn Maymūn** ay isang kilalang midyibal na Kastilang Hudyong Sefardi na isang pilosopo, astronomo, at isa sa mga mga pinakakilala at maimpluwensiyang pantas ng Torah at manggagamot ng Gitnang Kapanahunan.

## Mga sanggunian
Kategorya:Mga pilosopong Hudyo
Ibn Taymiyyah

Si **Taqî ad-Dîn Aḥmad ibn Taymiyyah**, buong pangalan: '''Taqī ad-Dīn Abu 'l-`Abbās Aḥmad ibn `Abd al-Ḥalīm ibn `Abd as-Salām Ibn Taymiyyah al-Ḥarrānī'* ay isang Sunning Islamikong pantas (*alim''), Sunning Islamikong pilosopo, at Sunning teologo at lohiko.
Guillermo ng Ockham

Si **Guillermo ng Ockham** (Ingles: *William of Ockham*) ay isang Ingles na prayleng Pransiskano at Eskolastikang pilosopo at teologo, na pinaniwalaang ipinanganak sa Ockham, isang maliit na nayon sa Surrey.

## Mga sanggunian
Kategorya:Mga pilosopo mula sa Inglatera
Positibong kalayaan

Ang **positibong kalayaan** ay ang pagkamit ng kapangyarihan at mga kayamaan upang matugunan ang sariling kakayahan na kabaligtaran ng *negatibong kalayaan*, na kalayaan mula sa mga panlabas na pagpigil. Isang konsepto ng positibong kalayaan ay maaari ring isali ang kalayaan mula sa mga panloob na pagpigil.

Ang mga konsepto ng estruktura at ahensiya ay ang pinakabuod sa konsepto ng positibong kalayaan sapagkat upang maging malaya, siya ay dapat malaya mula sa mga pagpipigil ng estrukturang panlipunan upang pairalin ang kanilang malayang kalooban. Sa usapin ng estruktura, maaaring mapigil ng klasismo, seksismo, at rasismo ang kalayaan ng tao at ang positibong kalayaan ay pangunahing pinagtutuunan ng pansin ang pagkuha ng sosyolohikong ahensiya. Napapagtibay ang positibong kalayaan sa kakayahan ng mga amammayan na makilahok sa kanilang pamahalaan at mapagtuunan ng pansin at maaksiyonan ang kanilang boses, interes, at pag-aalala.

## Mga sanggunian
Kategorya:Karapatang pantao
Kategorya:Mga konseptong pampolitika
Kategorya:Mga konseptong panlipunan
Kategorya:Karapatan
Kategorya:Kalayaan
David Suzuki

thumb|right|David Suzuki
**David Suzuki**(Marso 24, 1936 - ) ay isang Canadiano na naturalista, masugid na tao, propesor at agham tagapagbalita sa radyo. Ipinanganak siya sa Vancouver, British Columbia, Canada noong 1936.Siya ay may Ph.D. sa soolohiya mula sa University of Chicago sa 1963.

## Mga panlabas na kawing 
*  
* David Suzuki Foundation
* Right Livelihood Award 

Kategorya:Mga Canadiense
Richard Hooker

Si **Richard Hooker** ay isang paring Ingles sa Simbahan ng Inglatera at isang maimpluwensiyang teologo. Siya ay isa sa mga pinakamahalagang teologong Ingles sa ika-16 siglo.

## Mga sanggunian
Christine de Pizan

Si **Christine de Pizan** ay isang Italyanong Pranses na may-akda ng huling bahagi ng gitnang kanapanuhan. Siya din ang may akda ng tula tungkol sa gawi ng mga magkasintahan at ng talambuhay ni Haring Charles V ng France.

## Mga piling akda
* ''L'Épistre au Dieu d'amours* (1399)
* *L'Épistre de Othéa a Hector* (1399–1400)
* *Dit de la Rose* (1402)
* *Cent Ballades d'Amant et de Dame, Virelyas, Rondeaux* (1402)
* *Le Chemin de long estude* (1403)
* *Livre de la mutation de fortune* (1403)
* *La Pastoure* (1403)
* *Le Livre des fais et bonnes meurs du sage roy Charles V* (1404)
* *Le Livre de la cité des dames* (1405)
* *Le Livre des trois vertus* (1405)
* *L'Avision de Christine* (1405)
* *Livre du corps de policie* (1407)
* *Livre de paix* (1413)
* *Epistre de la prison de vie humaine* (1418)
* *Ditié de Jehanne d'Arc'' (1429)
Jean Bodin

Si **Jean Bodin** (1530–1596) ay isang Pranses na pilosopong pampolitiko, na kasapi ng Parlamento ng Paris at propesor ng batas sa Tolulouse. Siya ay pinakakilala sa kaniyang teoriya ng soberaniya; siya rin ay isang maimpluwensiyang manunulat sa demonolohiya.
Paliparang Pandaigdig ng Brunei

Ang **Paliparang Pandaigdig ng Brunei** (Malay: *Lapangan Terbang Antarabangsa Brunei*; Jawi: لاڤڠن تربڠ انتارابڠسا بروني ) (IATA: **BWN**, ICAO: **WBSB**) ay ang tanging paliparang pandaigdig sa bansang Brunei. Ito ay ang pangunahing himpilan ng Royal Brunei Airlines.

Kategorya:Mga paliparan sa Brunei
Kategorya:Mga gusali at estruktura sa Bandar Seri Begawan
James Harrington (may-akda)

Si **James Harrington** (o **Harington**) (Enero 3 1611 – Setyembre 11 1677) ay isang Ingles na teorikong pampolitika ng klasikong republikanismo na pinakakilala sa kaniyang kontrobersiyal na akda, ang *The Commonwealth of Oceana* (1656). Ang akdang ito ay isang paglalahad sa isang ulirang konstitusyon, idinisenyo upang mapagaan ang pag-usbong isang isang utopikong republika.

## Mga sanggunian
Hugo Grotius

Si **Hugo Grotius**, na kilala rin bilang **Huig de Groot**, **Hugo Grocio**, o **Hugo de Groot** ay isang hurista sa Republikang Olanda. Kasama nina Francisco ng Vitoria at Alberico Gentili, ipinunla nila ang mga saligan ng pandaigdigang batas, na base sa natural na batas.

Kategorya:Mga Olandes
Shah Waliullah

Si '''Qutb-ud-Dīn Ahmad ibn 'Abdul Rahīm**, na kilala rin bilang **Shāh Walīullāh** at **Shāh WalĪ Allāh''' ay isang Islamikong pantas, repormador, at tagapagtatag ng modernong kaisipang Islam na nagtangkang suriin muli ang teolohiyang Islamiko sa pagsasaalang-alang sa mga modernong pagbabago.

## Mga sanggunian
Muhammad ibn Abd al-Wahhab

Si **Muhammad ibn ʿAbd al-Wahhab** ay isang Najdi Islamikong pantas. Inimbento  ng mga tumataligsa sa kilusang ito ang terminong "wahabi" o "wahabismo", kahit na hindi ito ang tawag sa kanila nina Muhammad ibn ʿAbd al-Wahhab o ng mga kasapi ng kilusan.

## Mga sanggunian
Claude Henri de Rouvroy, comte de Saint-Simon

Si **Claude Henri de Rouvroy, comte de Saint-Simon**, madalas na tinatawag na **Henri de Saint-Simon** ay isang maagang sosyalistang teoriko na siyang kaisipan ay nakaimpluwensiya sa haligi ng iba-ibang pilosopiya ng ika-19 siglo, gaya ng pilosopiya ng agham at ang disiplina ng sosyolohiya.

## Mga sanggunian
Montesquieu

Si **Charles-Louis de Secondat, Baron de La Brède et de Montesquieu**, na karaniwang tinatawag bilang si **Montesquieu**, ay isang Pranses na manananggol, at pilosopong pampolitika na namuhay sa Panahon ng Pagkamulat. Siya ay kilala sa kaniyang paglalahad ng teoriya ng paghihiwalay ng mga kapangyarihan, na inilalahad sa maraming saligang-batas sa mundo.

## Tingnan din
*Pamahalaan ng Pransiya
*Liberalismo
*Talaan ng mga teorikong liberal
*Napoleon I ng Pransiya
*Saligang-Batas ng Estados Unidos, mga impluwensiya

Kategorya:Mga manananggol
Kategorya:Mga pilosopo mula sa Pransiya
Charles Fourier

Si **François Marie Charles Fourier** ay isang Pranses na pilosopo at isang mahalagang naunang sosyalistang paaisip na naugnay na sa "utopikong sosyalismo". Isang maimpluwensiyang palaisip, ang ilan sa mga pananaw ni Fourier sa lipunan at moralidad, na noong kapanahunan niya ay itinuturing na radikal, ay naging karaniwan nang pag-iisip sa modernong lipunan. Halimbawa, kay Fourier sinasabi na ang salitang *feminismo* ay mula sa kaniya noong 1837.

## Mga sanggunian
James Mill

Si **James Mill** (Abril 6 1773 – Hunyo 23 1836) ay isang historyador, teorikong pampolitika, at pilosopo. Siya ang nagtatag ng klasikong ekonomika, kasama si David Ricardo, at siya ang ama ni John Stuart Mill, ang pilosopo ng liberalismo. Ang kaniyang maimpluwensiyang "History of British India" ay naglalaman ng tahasang pagsasakdal at pagtatakwil ng kultura at sibilisasyong Indiano.
, *James Mill. A biography*, 1882]]

## Mga sanggunian
Auguste Comte

Si **Isidore Auguste Marie François Xavier Comte** (Enero 19, 1798 – Setyembre 5, 1857), mas kilala bilang si **Auguste Comte**, ay isang pilosopong Pranses. Siya ang nagtatag ng disiplina ng sosyolohiya at ang doktrina ng positibismo. Siya ang minsang itinuturing na unang pilosopo ng agham sa modernong pagpapakahulugan ng termino.

## Mga sanggunian
Kategorya:Mga pilosopo mula sa Pransiya
Kategorya:Mga sosyologo
Alecto

Si **Alecto** o **Allectus** (namatay 296) ay isang Romanong-Britaniko na mang-aagaw na emperador sa Britanya at hilagang Gaul mula 293 hanggang 296.

## Mga sanggunian
Kategorya:Mga emperador
Georg Wilhelm Friedrich Hegel

Si **Georg Wilhelm Friedrich Hegel** ay isang pilosopong Aleman at isang natatanging palaisip ng idealismong Aleman. Ang kaniyang historisista at idealistang pagpapakakahulugan ng katotohanan ay naging mapaghimagsik sa pilosopiyang Europeo at naging mahalagang panimula sa pilosopiyang pangkontinente at Marxismo.

Binuo ni Hegel ang isang malawak na pampilosopiyang balangkas, o "sistema", ng idealismong lubos upang makita sa isang pinagsama at pasulong na paraan para sa ugnayan ng isipan at kalikasan, ang suheto at obheto ng kaalaman, sikolohiya, ang estado, kasaysayan, sining, relihiyon, at pilosopiya. Tiyak niyang pinaunlad ang konsepto na ang isipan o kaluluwa ay nagpakita sa isang lupon ng mga pagsasalungatan at pagtutunggalian na sa huli ay sama-sama at iisa, nang hindi inaalis ang isa-isa o binabawasan ang isa sa kanila. Ang halimbawa ng mga pagsasalungatang ito ay sa pagitan ng kalikasan at kalayaan, at sa pagitan ng inmanensiya at transcendensiya.

Inimpluwensiyahan ni Hegel ang mga manunulat mula sa iba-ibang posisyon, parehong mula sa kaniyang mga tagahanga at sa kaniyang mga katunggali. Inihambing ni Karl Barth si Hegel sa bilang isang Protestanteng Aquino. Sinulat ni Maurice Merleau-Ponty na "Lahat ng mga dakilang ideyang pampilosopo ng nakaraang siglo—ang mga pilosopiya nina Marx at Nietzsche, penomenolohiya, existensiyalismong Aleman, at sikoanalisis—ay may pinagmulan kay Hegel...". Sa pag-aaral ng digmaan, itinuturo ng mga pantas ang isang pamamaraang Hegeliana sa magnum opus ni Carl von Clausewitz na Sa Digmaan. Pinandigan ni Michel Foucault na ang mga kontemporanyong pilosopo ay maaaring "tiyak na mapapahamak na makikitang matiising naghihintay si Hegel sa dulo ng kung anumang daang ating tinatahak."  Ang mga maimpluwensiyang likha ni Hegel ay iyong sa mga mapagmuning lohika o "dialektiko", "idealismong lubos". Kasama na ang "Geist" (kaluluwa), negatibidad, superasyon (*Aufhebung* sa Aleman), ang dialektikong "Panginoon/Alipin", "buhay etiko" at ang halaga ng kasaysayan.

## Mga sanggunian
Kategorya:Mga pilosopong Aleman
AP Films

Ang **AP Films** o **APF**, ay isang kompanyang pamproduksiyon mula sa Inglatera na gumagawa ng malayang pelikula simula noong dekada 1957 hanggang dekada 1966.

Kategorya:Mga kompanya ng pelikula‎
Sapa ng Pomponio

Ang **Sapa ng Pomponio** ay isang maliit na ilog sa Kondado ng San Mateo, California. Ito ay ipinangalan kay José Pomponio Lupugeym.

## Mga sanggunian
Félix Restrepo Mejía

Si **Felix Restrepo Mejía S. J.** (1887 - 1965) ay isang paring Heswita, manunulat, pedagogo, pantas ng mga klasiko, at humanista. Ipinanganak sa Medellín, Colombia, siya ay nag-aaral sa mga Heswitang paaralan sa lungsod na ito at sa Burgos at Oña (Espanya) at Munich, Alemanya.
Dugan Aguilar

Si **Robert Dugan Aguilar** ay isang Katutubong Amerikanong retratista na siyang mga gawa ay ipinakita sa mga pangunahing museo. Siya ay ang "isa sa mga unang Katutubong retratista na itala ang Katutubong buhay sa Yosemite at California sa pamamagitan ng kaniyang sariling pananaw."

## Mga sanggunian
Omar Longart

Si **Omar Longart** (ipinanganak Mayo 18, 1991 sa El Tigre, Anzoátegui) ay isang Venezolanong mananakbo ng sprint.

## Mga sanggunian
The Bangville Police

Ang ***The Bangville Police*** (nakilala rin bilang ***Bangville Police***) ay isang maikling komedya noong 1913 na pinagbidahan nina Fred Mace, Mabel Normand at ang Keystone Cops (Mace, Raymond Hatton, Edgar Kennedy, Ford Sterling, at Al St. John).

## Mga sanggunian
Kategorya:Mga pelikula ng 1913
Kategorya:Mga pelikula mula sa Estados Unidos
Iain Pears

Si **Iain Pears** (ipinanganak noong 1955) ay isang Ingles na historyador ng sining, nobelista, at mamamahayag.

## Mga sanggunian
Lalawigan ng Badakhshan

Ang **Lalawigan ng Badakhshan** ( *Badaxšān wilāyat* at Persa: ولایت بدخشان *Velâyate Badaxšân*) ay isa sa 34 na mga lalawigan ng Afghanistan, na matatagpuan sa pinakamalayo na hilaga-silangang bahagi ng bansa sa pagitan ng Tajikistan at hilagang Pakistan.

## Mga sanggunian 
Kategorya:Mga lalawigan ng Afghanistan
Lalawigan ng Helmand

Ang **Helmand** (Pashto/Dari: ;  ), kilala din bilang **Hillmand**, noong sinaunang panahon, bilang **Hermand** at **Hethumand**, Pinapaniwalaan na mas higit pa ito sa buong Myanmar, na ikalawang pinakamalaking nag-aani na bansa pagkatapos  Apganistan. Umaani din ang rehiyon ng tabako, matamis na aselga, bulak, linga, trigo, monggo, mais, nuwes, mirasol, sibuyas, patatas, kamatis, kuliplor, mani, albarikoke, ubas, at melon. at kadalasang tinuturing noong mga panahon na iyon na "pinakamapanganib" na lalawigan. Nasaksihan din ng lalawigan ang ilang mga mabibigat na labanan noong digmaan, kung saan sa tugatog nito, napatay ang daan-daang sibilyan kada buwan. Labis na nakapag-ambag sa pananalapi ng Taliban ang naaangkop na klima sa paglilinang ng iba't ibang pananim. Karagdagan dito, tinuturing ang Helmand bilang pinakakonserbatibong lugar sa lipunan.

## Pangangalaga ng kalusugan
Ang bahagdan ng mga sambahayanan na may malinis na tubig ay bumagsak mula 28% noong 2005 sa 3% noong 2011. Ang bahagdan ng mga ipinapanganak na inaasikaso ng isang sanay na komadrona o nagpapaanak ay tumaas mula 2% noong 2005 sa 3% noong 2011. Isang lipunan ito na panlipi at kanayunan ang karamihan, na ang katutubong mga Pashtun ang nangingibabaw; may isang mahalagang minorya ng mga Baloch sa timog, at mayroon din maliit na minorya ng mga Tajik, at isang mahalagang minorya ng mga Hazara sa malayong hilagang mga rehiyon ng lalawigan. Nahahati ang mga Pashtun sa sumunod na mga pangkat-etniko: Barakzai (32%), Nurzai (16%), Alakozai (9%), at Eshaqzai (5.2%). Lahat ng naninirahan sa lalawigan ay mga Sunni Islam maliban sa maliit na bilang ng mga Hazaras na mga Shi'as at ang mga Sikh na sumunsunod sa Sikhismo. Nasa 53.5% ng populasyon ang nabubuhay na mas mababa sa pambansang linya ng kahirapan.

## Mga distrito
## Mga sanggunian
Kategorya:Mga lalawigan ng Afghanistan
Plinio ang Nakababata

Si **Gaius Plinius Caecilius Secundus**, ipinanganak bilang **Gaius Caecilius** o **Gaius Caecilius Cilo** (61 – c. 113), mas kilala bilang si **Plinio ang nakababata** ay isang manananggol, may-akda, at mahistrado ng Sinaunang Roma. Ang tiyo niyang si Plinio ang Nakatatanda ay tumulong upang makaipon sa kaniyang pag-aaral. Parehong si Plinio ang Nakatatanda at ang Nakababata ay saksi sa pagputok ng Vesubio noong Agosto 24, 79 AD, na kung saan namatay ang nakatatanda.

## Tingnan din
* Villa Commedia (Lierna)
*Herculano
*Misenum
*Pompeya
*Stabiae
*Greco-Budismo

Kategorya:Mga Romano
Muhammad al-Shaybani

Si **Muḥammad ibn al-Ḥasan al-Shaybānī**, ang ama ng pandaigdigang batas Muslim, ay isang Islamikong abogado at tagasunod ni Abu Hanifa (na naging eponimo ng dalubhasaang Hanafi ng Islamikong hurisprudensiya) at Abu Yusuf.

## See also
*Abu Hanifa
*Abu Yusuf
*Sharia
*Talaan ng mga Islamikong pantas na itinuturing na ama o nagtatag ng isang larangan

## Mga sanggunian
Al-Farabi

Si **Al-Farabi**, na kilala sa Kanluran bilang **Alpharabius**  (c. 872 sa Fārāb – sa pagitan ng Disyembre 14, 950 at Enero 12, 951 sa Damasko), ay isang kilalang Turko siyentipiko at pilosopo ng Ginintuang Panahong Islamiko. Siya rin ay isang kosmologo, lohiko, at musiko, na kumakatawan sa multidisciplinaryong pagpagtuon ng mga siyentipikong Muslim.

Sa pamamagitan ng kaniyang mga komentaryo at tratado, naging kilalang-kilala si Al-Farabi hindi lamang sa silangan, ngunit pati na rin sa kanluran.

## Mga sanggunian
KAtegorya:Mga pilosopo
Ibn Khaldun

Si **Ibn Khaldūn** ay isang Arabong Muslim historyograpo at historyador, na kinikilala bilang kasama sa mga nagtatag ng modernong sosyolohiya,

## Tingnan din 
*Asabiyyah
*Chanakya
*Egon Orowan
*Talaan ng mga Muslim na Historyador
*Historyograpiya ng naunang Islam
*Kurbang Laffer
**Muqaddimah*
*Agham sa midyibal na Islam
*Teoriyang siklong panlipunan

## Talababa
## Mga sanggunian
Kategorya:Mga historyador
Kategorya:Mga Arabe
Matsumae Yoshihiro

Si **Matsumae Yoshihiro** (松前 慶広?, Oktubre 4, 1548 – Nobyembre 20, 1616) ay isang Hapones na samurao noong panahong Sengoku hanggang simula ng panahong Edo na siyang daimyo ng Ezochi (Hokkaidō) Itinayo ni Yoshihiro ang Kastilyo ng Matsumae (na kilala rin bilang ang **Kastilyo ng Fukuyama** (Fukuyama-jō 福山城).
Transgender Day of Remembrance

Ang **Transgender Day of Remembrance** (TDoR) (tuwirang salin **Araw ng Paggunita sa mga Transgender**), na nagaganap taon taon tuwing ika-20 ng Nobyembre, ay isang araw na paggunita sa mga napatay bunga ng transphobia (ang pagkamuhi o takot sa mga transgender) at upang bigyang pansin ang patuloy na karahasan na dinaranas ng mga transgender.

## Mga sanggunian
## Mga kawing na panlabas
*International Transgender Day of Remembrance 
*Trans Day of Remembrance UK
Instagram

Ang **Instagram** ay isang *online mobile* na serbisyong *photo-sharing*, *video-sharing* at *social networking* na nagbibigay-pahintulot sa mga gumagamit na kumuha ng mga larawan at bidyo, at ibahagi ang mga ito sa iba't ibang plataporma ng *social networking*, gaya ng Facebook, Twitter, Tumblr at Flickr. Ang isang kakaibang katangian nito ay ang pagpipirmi ng larawan sa hugis parisukat, na kahawig ng mga imahe ng Kodak Instamatic at Polaroid, di-tulad sa 4:3 na *aspect ratio* na kadalasang ginagamit ng mga teleponong may kamera. Maaari ring maglapat ang mga gumagamit nito ng mga *digital filters* sa kanilang mga imahe. Ang pinakamahabang oras para sa mga bidyo sa Instagram ay 15 segundo.

## Mga sanggunian
Kategorya:Software
Kategorya:Social network
Krav Maga

**Krav Maga**  (, ay isang Hudyo - Israeli militar sining. Ito ay binuo ng Hungarian-Israeli militar artist Imi Lichtenfeld sa Slovakia. Ngayon ay ginagamit ng mga Israeli Defense Lakas.

## Mga kawing panlabas 
* 
* International Krav Maga Federation

Kategorya:Israel
Metateoriya

Ang isang **metateoriya** o **metatheory** ay isang teoriya na kung saan ang paksa ay kung anumang teoriya. Lahat ng larangan ng pananaliksik ay naibabahagi ng kung anumang metateoriya, tama man ito o malahad. Sa isang mas tiyak at limitadong pagpapakahulugan, sa matematika at sa lohikang pangmatematika, nangangahulugan na ang *metateoriya* bilang isang *teoriyang pangmatematika ukol sa isa pang teoriyang pangmatematika*.

*
Karbalayi Safikhan Karabakhi

Si **Karbalayi Safikhan Karabakhi** ay isang Azerbaiyang arkitekto at isa sa mga kinatawan ng dalubhasaan ng arkitekturang Karabakh.

## Mga sanggunian
Kategorya:Mga arkitekto mula sa Azerbaijan
Mike Feuer

Si **Michael Nelson "Mike" Feuer** (ipinanganak Mayo 14, 1958) ay isang Amerikanong politiko at manananggol na kasalukuyang naninilbihan bilang ang ikawalong Manananggol ng Lungsod ng Los Angeles.

## Mga sanggunian
Elias Hicks

Si **Elias Hicks** (Marso 19, 1748 – Pebrero 27, 1830) ay isang naglalakbay na Cuaquero mula sa Long Island, New York.
Mga lalawigan ng Angola

Nahahati ang Angola sa labing-walong mga lalawigan, na kilala sa Portuges bilang *províncias*:

| 
| 
|}

## Mga sanggunian
## Bibliograpiya
* 

Kategorya:Mga lalawigan ng Angola
Mga lalawigan ng Afghanistan

Binubuo ang Afghanistan ng 34 na lalawigan (ولايت *wilayat*). Ang mga **lalawigan ng Afghanistan** ang nagsisilbing mga pangunahing pagkakahating administratibo. Sa mga lalawigan ay mayroong mga distrito at/o kadalasang mahigit sa 1,000 pamayanan. 
]]

Ang mga sumusnod ay ang talaan ng lahat ng 34 na lalawigan
# Badakhshan
# Badghis
# Baghlan
# Balkh
# Bamyan
# Daykundi
# Farah
# Faryab
# Ghazni
# Ghōr
# Helmand
# Herat
# Jowzjan
# Kabul
# Kandahar
# Kapisa
# Khost
# Kunar
# Kunduz
# Laghman
# Logar
# Nangarhar
# Nimruz
# Nurestan
# Oruzgan
# Paktia
# Paktika
# Panjshir
# Parvan
# Samangan
# Sare Pol
# Takhar
# Wardak
# Zabul

Kategorya:Afghanistan
Barbuda

Ang **Barbuda** ay isang pulo sa Silangang Karibe, at bahagi ng estado ng Antigua at Barbuda. May populasyon itong nasa 1,638 (noong senso ng 2011), kung saan karamihan ay naninirahan sa bayan ng Codrington.

Kategorya:Mga pulo ng Antigua at Barbuda
Kategorya:Antigua at Barbuda
Redonda

Ang **Redonda** ay isang pulo sa Karibe na hindi tinitirhan ng tao na bahaging pampolitika ng Antigua at Barbuda,  sa Kapuluang Leeward, Kanlurang Indias.

## Mga sanggunian
Kategorya:Mga pulo ng Antigua at Barbuda
Mga lalawigan ng Arhentina

Ang Arhentina ay nahahati sa 23 lalawigan at isang nagsasariling lungsod, Buenos Aires, na pederal na kabesera ng bansa na pinag-usapan ng Kongreso.

## Mga rehiyong heograpikal 
Ang Arhentina ay nahahati sa pitong pangunahing rehiyong heograpikal; maraming lalawigan ay mga teritoryo na nagsasapawan sa higit sa isang rehiyon.

## Mga sanggunian
Lalawigan ng Corrientes

Ang **Corrientes** ay isang lalawigan sa hilagang-silangan Arhentina, sa rehiyon ng Mesopotamia. Napapalibutan ito ng (mula hilaga, paikot sa kanan): Paraguay, ang lalawigan ng Misiones, Brazil, Uruguay, at ang mga lalawigan ng Entre Rios, Santa Fe at Chaco.

## Dibisyong pampolitikal 
Nahahati ang lalawigan sa 25 kagawaran (*departamentos*):
# Bella Vista Department (Bella Vista)
# Berón de Astrada Department (Berón de Astrada)
# Capital Department (Corrientes)
# Concepción Department (Concepción)
# Curuzú Cuatía Department (Curuzú Cuatiá)
# Empedrado Department (Empedrado)
# Esquina Department (Esquina)
# General Alvear Department (Alvear)
# General Paz Department (Nuestra Señora del Rosario de Caá Catí)
# Goya Department (Goya)
# Itatí Department (Itatí)
# Ituzaingó Department (Ituzaingó)
# Lavalle Department (Lavalle)
# Mburucuyá Department (Mburucuyá)
# Mercedes Department (Mercedes)
# Monte Caseros Department (Monte Caseros)
# Paso de los Libres Department (Paso de los Libres)
# Saladas Department (Saladas)
# San Cosme Department (San Cosme)
# San Luis del Palmar Department (San Luis del Palmar)
# San Martín Department (La Cruz)
# San Miguel Department (San Miguel)
# San Roque Department (San Roque)
# Santo Tomé Department (Santo Tomé)
# Sauce Department (Sauce)

Kaurian:Mga lalawigan ng Arhentina
Mga paghahating pang-administratibo ng Armenya

Ang **Armenya** ay nahahati sa labing-isang paghahating pang-administratibo. Sampu ang lalawigan, na tinatawag bilang *marzer* (մարզեր) sa mag-isang *marz* (մարզ) sa Armenyo.

Kategorya:Armenia
Lalawigan ng Shirak

Ang **Shirak** ay isang lalawigan ng Armenya. Ito ay matatagpuan sa hilagang-kanluran ng bansa, katapat ng Turkiya sa kanluran at Georgia sa hilaga. Ang kabisera at pinakamalaking lungsod ng Shirak ay Gyumri. Ang probinsya ay may isang paliparan sa Gyumri, ito ay ang Internasyunal na Paliparan ng Shirak.

Kategorya:Armenia